47. ΝΟΜΟΘΕΤ. ΔΙΑΤΑΓΜΑ υπ’ αριθ. 252 της 30/31 Δεκ. 1973 (ΦΕΚ Α΄ 334) Περί χαρακτηρισμού οχημάτων φερόντων μόνιμον συγκρότημα αναμικτήρος σκυροδέματος ως αυτοκινήτων οχημάτων και καθορισμού των τελών κυκλοφορίας και των εισφορών τούτων. Άρθρ.1.-Η αληθής έννοια της διατάξεως της περιπτ.ε΄ του άρθρ. 21 του Κώδικος Οδικής Κυκλοφορίας (ΚΟΚ) κυρωθέντος δια του Ν.Δ. 4233/1962 «περί κυρώσεως του κώδικος οδικής κυκλοφορίας» (ανωτ. αριθ. 1) είναι ότι, εις ταύτην περιλαμβάνονται και τα οδικά οχήματα τα φέροντα μόνιμον συγκρότημα παραγωγής ή αναμίξεως του μεταφερομένου υπό τούτων σκυροδέματος. (Αντί για τη σελ. 262,933(γ) Σελ. 262,933(δ) Τεύχος ΣΤ13-Σελ.83 Άρθρ.2.-Τα κατά το προηγούμενον άρθρον  αυτοκίνητα οχήματα, υπόκειται:α)εις άπασας τας  επιβαρύνσεις  εξ  εισφορών  κλπ.   εις   ας   υποβάλλονται τα φορτηγά αυτοκίνητα ως και β)εις τα κατά περίπτωσιν οριζόμενα τέλη κυκλοφορίας αυτών, μειωμένα κατά ποσοστόν 25%. Άρθρ.3.-Τέλη κυκλοφορίας βεβαιωθέντα και καταβληθέντα δια την κυκλοφορίαν των αυτοκινήτων του άρθρ. 1, μέχρι της ισχύος του παρόντος, εν ουδεμιά περιπτώσει επιστρέφονται. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 